Diari Oficial de la Generalitat Valenciana


Sumari del DOGV 4023, del 18-06-2001 (2001/5795)

ORDRE de 12 de juny de 2001, de la Conselleria de Justícia i Administracions Públiques, per la que es deroga l'Ordre de 20 de desembre de 2000, de la Conselleria de Justícia i Administracions Públiques, per què es regula l'ús d'edificis judicials de la Comunitat Valenciana i es delega la Direcció General de Justícia per a les competències.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/06/12/(1)/dof/vci/html**

### Dades del document

Número de DOGV
:   4023

Data del DOGV
:   18-06-2001

Secció del DOGV
:   I. DISPOSICIONS GENERALS

Número del document
:   2001/5795


Data del document
:   12-06-2001

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia i Administracions Públiques
    * delegació de poders
    * jurisdicció judicial
    * competència administrativa
    * edifici públic
    * administració regional
    * legislació

ORDRE de 12 de juny de 2001, de la Conselleria de Justícia i Administracions Públiques, per la que es deroga l'Ordre de 20 de desembre de 2000, de la Conselleria de Justícia i Administracions Públiques, per què es regula l'ús d'edificis judicials de la Comunitat Valenciana i es delega la Direcció General de Justícia per a les competències. [2001/F5795]
  
Per l'Ordre de 20 de desembre de 2000, de la Conselleria de Justícia i Administracions Públiques, Diari Oficial de la Generalitat Valenciana número 3.917, de 15 de gener de 2001, es va regular l'ús dels edificis judicials, en virtut de les competències transferides a la Generalitat Valenciana en matèria de provisió de mitjans materials i econòmics per al funcionament de l'administració de justícia pels reials decrets 293/1995, de 24 de febrer, 1.949/1996, de 23 d'agost, 1.950/1996, de 23 d'agost, i 491/1997, de 14 d'abril.
  
L'ordre preveu i regula l'ús de les sales de vistes, sales d'actes i altres dependències comunes per a la pràctica d'activitats jurisdiccionals, i encomana la seua gestió al president del Tribunal Superior de Justícia, president de l'Audiència Provincial i degans, així com la realització d'actes aliens a la jurisdicció, i per a això cal l'autorització de la Conselleria de Justícia i Administracions Públiques, previ informe de les autoritats citades.
  
D'altra banda, el Reglament 1/2000, de 26 de juliol, dels Òrgans de Govern dels Tribunals, va atribuir determinades competències en la matèria a les sales de govern, havent sigut recorregut per la Generalitat Valenciana en via jurisdiccional per entendre que afecta les seues competències.
  
Sense perjuí del pronunciament que realitzen els tribunals de justícia sobre aquest recurs, és veritat que les competències concurrents que en determinats supòsits tenen ambdues institucions fan aconsellable establir els mecanismes de cooperació necessaris que garantisquen la coordinació en la presa de decisions, així com la fluïdesa en les seues relacions, de forma que es garantisca plenament el bon funcionament i la seguretat dels edificis en què es realitzen les funcions jurisdiccionals, i això amb absolut respecte de les competències que corresponguen a cadascuna.
  
Per tal d'aconseguir una eficaç cooperació entre l'administració de justícia i l'administració de la Generalitat Valenciana, és convenient i necessari, en aquest moment, establir els mecanismes que permeten gestionar de manera coordinada els edificis judicials per a la realització d'activitats alienes a la jurisdicció, a través de protocols d'actuació entre ambdues, i potenciar el paper de la Comissió Mixta, que integrada per membres d'ambdues administracions s'ha configurat com a instrument estable de comunicació, coordinació i cooperació entre els òrgans de la Generalitat Valenciana, als quals corresponen l'exercici de les competències assumides en relació amb els mitjans de què se serveix l'administració de justícia i els mateixos òrgans de govern del poder judicial radicats al territori de la nostra comunitat autònoma.
  
Per tot això, en virtut de les facultats que em confereixen els articles 35.E), 44 i 68.1 de la Llei 5/1983, de 30 de desembre, del Govern Valencià,
  
ORDENE
  
Article primer
  
Les autoritzacions d'ús dels edificis judicials per a activitats no jurisdiccionals es regularan de conformitat amb els criteris establits en el protocol d'actuació subscrit per la Conselleria de Justícia i Administracions Públiques i la Sala de Govern del Tribunal Superior de Justícia de la Comunitat Valenciana, de data 12 de juny de 2001.
  
Article segon
  
Queda derogada l'Ordre de la Conselleria de Justícia i Administracions Públiques, de 20 de desembre de 2000, per la qual es regula l'ús d'edificis judicials de la Comunitat Valenciana i es delega la Direcció General de Justícia per a les competències.
  
València, 12 de juny de 2001
  
El conseller de Justícia i Administracions Públiques,


Còpia Permalink ELI